als_Latn dik_Latn sag_Latn
- Theodore Kaltsounis është “Professor Emeritus” në shkenca sociale pranë Universitetit të Washingtonit, Seattle dhe “Profesor Nderi” pranë Universitetit të Elbasanit.
Theodore Kaltsounis u lind në Shqipërinë e Jugut. Në moshën 15 vjeçare, së bashku me familjen e tij arratiset në Greqi, si rrjedhojë e vendosjes së regjimit komunist në vend.
-
- Publikime të mëparshme të autorit Theodore Kaltsounis:
- Teaching Social Studies in the Elementary School (1969)
- Theodore Kaltsounis (with Celia Stendler Lavatelli and Walter J. Moore), Elementary School Curriculum (1972).
- Theodore Kaltsounis, Teaching Social Studies in the Elementary School: The Basics for Citizenship, First and Second Editions (1979-1987)
- Theodore Kaltsounis, The World and its People: States and Regions, First and Second Editions (1982 and 1986)
- Theodore Kaltsounis, Geography of States and Regions (1988)
-
- Kanë thënë për librin:
- Ky libër shumë interesant përshkrohet nga një narrativë frymëzuese e autorit të projektit për arsim demokratik në Shqipërinë post-komuniste. Lidhjet e autorit me Shqipërinë dhe me minoritetin e saj grek janë të pranishme që në faqet e para të librit, në formën e një historie ekzili nga regjimi komunist i Shqipërisë së pas Luftës së Dytë Botërore dhe, më tej, kthimin si një pedagog i shquar amerikan i edukatës qytetare, me angazhimin për të çuar më tej demokracinë në ish-atdheun e tij të lindjes. Në libër gjejnë vend të gjitha ndjenjat që kanë shoqëruar autorin gjatë zbatimit të projektit: mërzitja dhe gëzimi, zhgënjimi dhe suksesi. Është një libër që të imponohet, mbushur me shembuj që tregojnë se si mund të ecet përpara me efektivitet në rrugën e ndërtimit të demokracisë dhe të mësimit të edukimit qytetar nga brenda një shoqërie në të cilën mungonte tradita e vetëqeverisjes dhe e lirisë qytetare. Vepra që përshkruan libri është dinjitoze. Mund të them se nuk mund të gjeni diçka të ngjashme në literaturën për edukimin qytetar këtu në ShBA. Në të trajtohen tema me rëndësi të jashtëzakonshme në fushën e shkencave sociale në përgjithësi dhe në fushën e edukimit qytetar në veçanti, duke u kushtuar rëndësi të gjitha fazave: si të fillojmë, hartojmë e zbatojmë një projekt për edukimin qytetar demokratik.
John J. Patrick, Prof. emeritus për edukimin, Indiana University, Bloomington
-
- Ted zhvillon dhe mbron idenë se investimet e bëra në fushën e shkencave sociale në shkollë nuk humbasin; ato riciklohen, ri-përmasohen, në kontekste të reja. Ai shpjegon pse zgjodhi shkollën, nxënësit, mësuesit dhe tekstet për të zhvilluar mendimin dhe veprimin qytetar e demokratik si rrugë të zhvillimit të demokracisë, ndërkohë që rryma sociopolitologësh ende investohen vetëm në modelimin e institucioneve qeverisëse dhe elektorale si determinantë të demokracisë. Ted ndriçoi një rrugë të re veprimi, që çon në ndryshime afatgjata në kulturën politike qytetare.
- Prof. dr. Milika Dhamo
-
- Me një gjuhë të thjeshtë dhe të sinqertë, në libër përshkruhet teoria dhe praktika e një megaprojekti afro 20 vjeçar për instalimin e demokracisë në Shqipëri nga brenda. Truri dhe mekanizmi lëvizës i tij, autori Theodore Kaltsounis, me mbështetjen e vazhdueshme të Universitetit të Washingtonit dhe të agjencive të ndryshme në ShBA, arrin të krijojë e konsolidojë një rrjet të gjerë qendrash në të gjithë Shqipërinë për mësimin e demokracisë në shkolla. Libri është një leksion i hapur për dashurinë dhe përkushtimin ndaj koncepteve të tilla si demokracia dhe të drejtat humane, vendlindja dhe origjina, puna në grup dhe vetëmohimi. Faleminderit Ted për këtë leksion!
- Valbona Nathanaili, Drejtore, UET Press
-
- Paradigma e tranzicionit ka qënë paradigma dominuese, që ka ndikuar dukshëm në studimet e ndryshme mbi demokratizimin në Shqipëri. Libri i Prof. Theodore Kaltsounis “Demokratizimi i Shqipërisë – demokracia nga brenda” bën një analizë të kësaj paradigme, të mungesës së traditës demokratike në Shqipëri, barrierave, supozimeve, koncepteve dhe hipotezave kryesore që janë zhvilluar gjatë procesit të demokratizimit, si dhe spjegimin e disa proceseve demokratike në vend. Asnjë libër ndoshta nuk spjegon më mirë, më kuptueshëm, më thjesht dhe më qartë sesa ky libër parimet demokratike, vlerat dhe shprehitë demokratike, ku autori nënvizon vlefshmërinë e tyre për shoqërinë dhe politikën shqiptare, një kuadër konceptual të edukimit qytetar demokratik, si dhe rrugën që nisi Shqipëria në përqafimin e këtij edukimi, nëpërmjet projekteve të dobishme të mbështetura në çdo aspekt prej qeverisë së SHBA-ve dhe ekspertëve të saj më të mirë në këtë drejtim.
- Prof. Dr. Tonin Gjuraj, Rektor, UET
-
- Libri është shkruar me shumë dashuri nga prof. Kaltsounis dhe është një paraqitje realiste e viteve të një pune gjigande, një shembull i shkëlqyer i një pune kolektive mes specialistësh të apasionuar dhe të përkushtuar, një përvojë nga e cila mund të mësosh shumë. Personalisht mund të them se pjesëmarrja në projekt më zgjeroi horizontin dhe më rriti profesionalisht; për më tepër, më dha mundësinë të kontribuoj në demokratizimin e përmbajtjes dhe praktikave të edukimit në vendin tim, ku qytetarët e thjeshtë janë gjithmonë disa hapa para liderëve të tyre.
- Prof. Asoc. Dr. Fatmira Myteberi
-
- Përgjatë këtij libri Ted vjen realist dhe inspirues. Ai arsyeton rreth idesë se rruga për të ndërtuar dhe brendësuar demokracinë deri në nivelet e të ndërgjegjshmes, përballet me "kurthet" që ngre e djeshmja.
- Prof. asoc. dr. Marjana Sinani
-
- PËRMBAJTJA
- Besimi i Prof. Kaltsounis se “Demokracia mund dhe duhet të mësohet e aplikohet në shkollë” Milika Dhamo, Marjana Sinani/ Parathënie për botimin anglisht Stephen E. Hanson, Herbert J. Ellison/ Hyrje 1 Barra e së shkuarës dhe demokracia e ëndërruar/ 2 Ndërtimi i marrëdhënieve dhe shqyrtimi i kurrikulës mësimore 3 Përzgjedhja e drejtuesve dhe përcaktimi i koncepteve bazë / 4 Mësimdhënia, mësimnxënia dhe manualet e mësuesve 5 Publikimi i materialeve dhe fillimi i ndërtimit të një rrjeti/ 6 Zgjerimi i rrjetit dhe adresimi i reagimeve 7 Fuqizimi i rrjetit nëpër universitete/ 8 Vlerësimi dhe përfundimi i projektit/ 9 Demokratizmi dhe përvoja shqiptare 10 Prezantimi i një modeli për Shqipërinë dhe më gjerë/ Shënime/ Indeksi
als_Latn als_Latn unk als_Latn eng_Latn eng_Latn eng_Latn eng_Latn eng_Latn unk als_Latn als_Latn zho_Hans unk als_Latn som_Latn unk als_Latn ltz_Latn unk als_Latn min_Latn unk als_Latn zho_Hans unk als_Latn min_Latn unk als_Latn als_Latn